2.5 Fullmakter

## 1. Generelt

Styreleder i omstillingsstyret skal sørge for at personalressurser og økonomiske ressurser forvaltes etter de overordnede retningslinjer og formål som gjelder, og i tråd med de vedtak og retningslinjer som styret til enhver tid fastsetter. Forvaltningen skal skje innenfor omstillingsarbeidets budsjettrammer.

## 2. Bevilgningsfullmakter

#### Omstillingsstyret har gitt følgende fullmakter til å innvilge tilskudd til bedrifter og prosjekter:

* Programleder inntil NOK 50.000. Styreleder og programleder i fellesskap: inntil NOK 100.000 pr. støttemottaker
* Alle bevilgningsvedtak skal rapporteres til styret
* Fullmakten skal begrenses til å gjelde prosjekter som klart faller innenfor omstillingsprogrammets prioriterte satsingsområder

## 3. Fullmakter vedrørende utbetalingsanvisninger

* Alle inngående fakturaer og eksterne reiseregninger skal attesteres av programleder for omstillingsarbeidet
* Programleders reiseregninger og utlegg skal attesteres av styreleder eller kommunedirektør
* Utbetalinger skal anvises i tråd med kommunens rutiner

## 4. Fullmakter vedrørende underskrift av kontrakter m.m.

* Programleder for omstillingsarbeidet har fullmakt til å inngå avtaler på vegne av omstillingsledelsen. Dette inkluderer vedtak (tilsagnsbrev) og generell korrespondanse til bedrifter og samarbeidspartnere

## 5. Fullmakter vedrørende underskrift av brev, saksframlegg m.m.

* Melding om vedtak skal underskrives av programleder for omstillingsarbeidet
* Generell korrespondanse til bedrifter og samarbeidspartnere underskrives av den som forfatter brevet
* Alle saksframlegg skal godkjennes av styreleder for omstillingsarbeidet., som også undertegner saksframlegg